উপদ্বীপীয় মালয়েশিয়া

উপদ্বীপীয় মালয়েশিয়া বা পেনিনসুলার মালয়েশিয়া (মালয় : Semenanjung Malaysia) হচ্ছে অবস্থিত মালয়েশিয়ার পশ্চিমাশ। এটি মালয় বা পশ্চিম মালয়েশিয়া নামেও পরিচিত। অঞ্চলটি মালয় উপদ্বীপের দক্ষিণ প্রান্ত তথা প্রায় অর্ধাংশ নিয়ে গঠিত। এর ক্ষেত্রফল ১,৩২,২৬৫ বর্গকিলোমিটার (৫১,০৬৮ মা২), যা পুরো দেশের মোট ক্ষেত্রফলের প্রায় ৪০%। বাকি ৬০% নিয়ে পূর্ব মালয়েশিয়া গঠিত। উপদ্বীপীয় মালয়েশিয়া ইংল্যান্ডের (১,৩০,৩৯৫ বর্গকিলোমিটার) তুলনায় কিছুটা বড়। উপদ্বীপীয় মালয়েশিয়ার উত্তরে থাইল্যান্ডের সাথে স্থল সীমান্ত রয়েছে। এর পশ্চিমে মালাক্কা প্রণালী জুড়ে সুমাত্রা দ্বীপ (ইন্দোনেশিয়া) এবং পূর্বে দক্ষিণ চীন সাগর পেরিয়ে নাটুনা দ্বীপপুঞ্জ (ইন্দোনেশিয়া) অবস্থিত। জোহর প্রণালীর দক্ষিণাঞ্চলে সিঙ্গাপুর দ্বীপ তথা দেশ অবস্থিত। মালয়েশিয়ার অর্থনীতির বৃহদাংশ সহ দেশের সংখ্যাগরিষ্ঠ জনগণ (প্রায় ৮১.৩%) এই অঞ্চলে বাস করে। এর জনসংখ্যা প্রায় ২৬ মিলিয়ন। উপদ্বীপ মালয়েশিয়া ১৩ টি রাজ্যের মধ্যে ১১ টি এবং মালয়েশিয়ার তিনটি যুক্তরাষ্ট্রীয় অঞ্চলের মধ্যে দুটি নিয়ে গঠিত। রাজধানী কুয়ালালামপুরও উপদ্বীপীয় মালয়েশিয়ায় অবস্থিত। উত্তরাঞ্চল : পেরলিস, কেদা, পেনাং, পেরাক পূর্ব উপকূলীয় অঞ্চল : কেলানটন, তেরেংগানু, পাহাং , মধ্যাঞ্চল : সেলেঙ্গর , যুক্তরাষ্ট্রীয় অঞ্চল কুয়ালালামপুর এবং পুত্রজায়ার । দক্ষিণাঞ্চল : নেগেরি সেমবিলান, মালাক্কা, জোহর উপদ্বীপীয় মালয়েশিয়া পশ্চিম মালয়েশিয়া (মালয়েশিয়া বারাট ) বা মালয় রাজ্য (নেগেরি-নেগেরি তানাহ মালয়ু ) নামেও পরিচিত। উপদ্বীপীয় মালয়েশিয়ার বেশিরভাগ লোক জাতিগত মালয়, প্রধানত মুসলমান। এছাড়াও এখানে বিপুল সংখ্যক চীনা এবং ভারতীয় জনগোষ্ঠী বিদ্যমান। অরং অসলি উপদ্বীপ মালয়েশিয়ার আদিবাসী সম্প্রদায়। তাদের সংখ্যা প্রায় ১,৪০,০০০ এবং তাদের বেশিরভাগই এখানকার অভ্যন্তরীণ অঞ্চলে বসবাস করে।[তথ্যসূত্র প্রয়োজন] ২০১২ সালের হিসাব অনুযায়ী উপদ্বীপীয় মালয়েশিয়ার দৈনিক তেল উৎপাদন প্রায় ৫,২০,০০০ ব্যারেল। মালয়েশিয়ায় পূর্ব উপকূল শব্দটি বিশেষত উপদ্বীপীয় মালয়েশিয়ার দক্ষিণ চীন সাগরের (প্রশান্ত মহাসাগরের একটি অংশ) মুখোমুখি নিম্নলিখিত রাজ্যগুলোর ক্ষেত্রে ব্যবহৃত হয়: কেলানটন পাহাং তেরেংগানু অন্যদিকে পশ্চিম উপকূল শব্দটি দ্বারা সাধারণত অনানুষ্ঠানিকভাবে উপদ্বীপীয় মালয়েশিয়ার পশ্চিম দিকে অবস্থিত মালাক্কা প্রণালীর দিকে থাকা রাজ্যগুলোকে বোঝায়। পূর্ব উপকূল অবিভক্ত হলেও পশ্চিম উপকূলকে আরও তিনটি অঞ্চলে বিভক্ত করা হয়েছে। যথা: উত্তর অঞ্চল : পেরিলিস, কেদাহ, পেনাং এবং পেরাক । মধ্য অঞ্চল : সেলেঙ্গর এবং কুয়ালালামপুর এবং পুত্রজায়ার ফেডারেল অঞ্চলসমূহ । দক্ষিণ অঞ্চল : নেগেরি সেমবিলান, মালাক্কা, জোহর যদিও দক্ষিণ চীন সমুদ্রের দিকে জোহরের উপকূল রয়েছে তবুও সাধারণত এটি পূর্ব উপকূলীয় রাজ্য হিসাবে বিবেচিত হয় না কারণ এই রাজ্যের মূল উপকূলরেখা ভারত মহাসাগরের জোহর প্রণালীতে অবস্থিত। পশ্চিম এবং পূর্ব মালয়েশিয়ার (সাবাহ এবং সারাওয়াক) মধ্যে পার্থক্য ভূগোলের ক্ষেত্র ছাড়িয়ে যায়। মালয়েশিয়া গঠনের আগে প্রশাসনিকভাবে পৃথক অঞ্চল হওয়ায় পূর্ব মালয়েশিয়ার রাজ্যগুলো মালয়েশিয়ার মূল ভূখণ্ডের (পশ্চিম ba উপদ্বীপীয় মালয়েশিয়া) রাজ্যগুলোর চেয়ে বেশি স্বায়ত্তশাসন রয়েছে। যেমন: একটি পৃথক বিচারিক আদালত কাঠামো এবং পৃথক অভিবাসন বিধিমালা। এই অধিকারগুলি সরওয়াকের ১৮-দফা চুক্তির অংশ হিসাবে এবং প্রসারিত ফেডারেশন গঠনের সময় মালয় ফেডারেশনের সাথে সাবাহের ২০-দফা চুক্তির অংশ হিসাবে মঞ্জুর করা হয়েছিল। "Malaya"।  Mohamed Anwar Omar Din (২০১২)। "Legitimacy of the Malays as the Sons of the Soil"। Canadian Center of Science and Education। পৃষ্ঠা 80–81। আইএসএসএন 1911-2025।  Reid, Anthony (২০১০)। Imperial alchemy : nationalism and political identity in Southeast Asia। Cambridge University Press। পৃষ্ঠা 95। আইএসবিএন 978-0-521-87237-9।  "Some aspects of Malay-Muslim Ethnicity in Malaya"। জুন ১৯৮১। জেস্টোর 25797648।  "Petronas sees growth slowdown until 2014"। The Star (Malaysia)। ৬ মার্চ ২০১২। ১ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৯।  উইকিমিডিয়া কমন্সে উপদ্বীপীয় মালয়েশিয়া সম্পর্কিত মিডিয়া দেখুন। উইকিভ্রমণ থেকে উপদ্বীপীয় মালয়েশিয়া ভ্রমণ নির্দেশিকা পড়ুন।